
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έλεγχος ορισμένων επιχειρήσεων που εδρεύουν στην περιοχή των 

νομών Θεσσαλονίκης και Χαλκιδικής. 1 

Παράταση ισχύος της από 19.10.84 Σ.Σ.Ε. του με σχέση Ι.Δ. 
Πολιτικού Προσ/κού της Π.Α. (κατηγορίας 202 ΚΕΑ) που 
ανήκει στο σύλλογο εργατ/λων ΕΑΝ Μεσσηνίας «Ο ΑΡΧΑΓΓΕ- 

, ΛΟΣ ΜΙΧΑΗΛ». 2 

Κήρυξη υποχρεωτικής της από 12.3.88 ΣΣΕ μεταξύ εργαζομένων 
και επιχειρήσεων στη Ναυπηγοεπισκευαστική Ζώνη Πειραιά - 
Δραπετσώνας - Κερατσινίου, Περάματος, Σαλαμίνας. ..... 3 
Συμπλήρωση και τροποποίηση απόφασης «περί επιστροφής φόρου 
στους παραγωγούς και στους επιχειρηματίες αιθουσών προβο¬ 
λής ταινιών». .. 4 

Προσωπικό για κάλυψη απροβλέπτων και επειγουσών ανα¬ 
γκών.'. 5 

Ψήφιση Οργανισμού Εσωτερικής Υπηρεσίας του ΚΑΠΗ Δήμου Γα¬ 
λατσίου. 6 

Ψήφιση Οργανισμού Εσωτερικής Υπηρεσίας του Κ.Α.Π.Η. Δήμου 
Πεύκης Νομού Αττικής. 7 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 9799 - . (1) 


Έλεγχος ορισμένων επιχειρήσεων που εδρεύουν στην περιοχή των 
νομών Θεσσαλονίκης και Χαλκιδικής. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 50 του Ν.Δ. 3323/1955 όπως αυτές 
τροποποιήθηκαν και συμπληρώθηκαν με τις παραγράφους 1 έως 3 του 
άρθρου 14 του Ν. 1563/1985. 

2. Τις διατάξεις της παραγράφου 4 του άρθρου 14 του Ν. 1563/ 
1985 σύμφωνα με τις οποίες ο δειγματοληπτικός έλεγχος εφαρμόζεται 
ανάλογα και για τις ανέλεγκτες δηλώσεις οικον. έτους 1985 και 
παλαιοτέρων ετών. 

3. Τις διατάξεις της παραγράφου 4 του ίδιου άρθρου, σύμφωνα με 
τις οποίες, με αποφάσεις του Υπουργού των Οικονομικών, οι οποίες 
δημοσιεύονται στην εφημερίδα της Κυβερνήσεως, καθορίζονται τα κρι¬ 
τήρια και οι λεπτομέρειες για την επιλογή του δείγματος, το οποίο, 
ανάλογα με τις δυνατότητες ελέγχου, μπορεί να επεκτείνεται σταδιακά 
και σε άλλους τομείς. 

4. Την ανάγκη διενέργειας ελέγχου στις παρακάτω επιχειρήσεις 
ενόψη του γεγονότος ότι τα κατασχεθέντα υπό της φορολογούσης 
αρχής ανεπίσημα βιβλία και στοιχεία απωλέσθηκαν συνεπεία κλοπής 
αυτών από την ΥΠΕΔΑ Θεσσαλονίκης, αποφασίζουμε: 

Τον έλεγχο των επιχειρήσεων: 

α) Πλαστικά «Χαρούλης» Α.Ε. - 13 χιλ. Θεσσαλονίκης - Βέροιας. 

β) Λαζαρίδης Ηλ. Λάζαρης - νΐΏΕΟ - Κομνηνών 7 - Πανόραμα. 

. γ) Τσίσκου Ελπίδα - Τάϊγκερ φουρς - Γουναρικά - Πόντου 114 
Καλαμαριά. 


δ) Μελιδώνης Αν. - Μελειδώνης Ι.Ο.Εί - Αντ/πος ιχθυοπαραγω¬ 
γών - Ιχθυόσκαλα. 

ε) Τσαμουράνη Ιβόνη - ΗΟΤΕΕ ΗΑ115 — Νέοι επιβάτες Θεσσαλονί¬ 
κης. 

στ) Μιχαλούδη Αναστασία συζ. Χρήστου - Αρτοποιείο - Καλύβες 
Πολυγύρού. 

ζ) Μπαλακανάκης Παναγιώτης και Σία Ο.Ε. - Συσκευαστήριο 
φρούτων Αγ. Παύλο Χαλκιδικής. 

η) ΛΑΜ ΑΕΒΕ - Βιομ. είδη - Αισώπου 46 - Θεσσαλονίκη, 
θ) ΑΡΤΕΜΙΣ Α.Ε. Βιοτεχν. Εμπορ. Εξαγωγές Ν. Μαντζάρου 4 
Θεσσαλονίκη. 

Ο έλεγχος των πιο πάνω επιχειρήσεων, θα διενεργηθεί για όλα τα 
οικονομικά έτη που εκρεμούν, για όλες τις πηγές εισοδήματος των 
ίδιων, των συζύγων και τέκνων, εκτός αυτών που προέρχονται από τη 
συμμετοχή τους σε άλλες επιχειρήσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Οκτωβρίου 1988 
Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-1- 

Αριθ. 17312 (2) 

Παράταση ισχύος της από 19.10.84 Σ.Σ.Ε. του με σχέση Ι.Δ. Πολιτι¬ 
κού Προσ/κού της Π.Α. (κατηγορίας 202 ΚΕΑ) που ανήκει στο 
σύλλογο εργατ/λων ΕΑΝ Μεσσηνίας «Ο ΑΡΧΑΓΓΕΛΟΣ ΜΙ¬ 
ΧΑΗΛ». 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την αριθ. 96944/87 (ΦΕΚ 551/Β/20.10.87) απόφαση του 
Υπουργού Εργασίας «Μεταβίβαση αρμοδιοτήτων του Υπουργού Εργα¬ 
σίας και εξουσία υπογραφής στον Γενικό Γραμματέα κ.λπ.». 

3. Τη σχετική καταγγελία από 19.2.88 του Συλλόγου Εργατοϋπαλ¬ 
λήλων Ελληνικής Αεροπορίας Ν. Μεσσηνίας «Ο ΑΡΧΑΓΓΕΛΟΣ ΜΙ¬ 
ΧΑΗΛ» που επιδόθηκε στο Υπουργείο Εργασίας με το 1409/19.2.88 
έγγραφο. 

4. Τη σχετική γνωμοδότηση της Ολομέλειας του Ανωτάτου Συμ¬ 
βουλίου Εργασίας, κατά τη συνεδρίαση της 6ης Οκτωβρίου 1988, 
αποφασίζουμε: 

Αναστέλλουμε μέχρι 19 Απριλίου 1988 την επέλευση των έννομων 
αποτελεσμάτων της καταγγελίας της από 19.10.84 Σ.Σ.Ε. του με 
σχέση Ι.Δ. Πολιτικού Προσ/κού της Π.Δ. (κατηγορίας 202 ΚΕΑ) που 
ανήκει στο σύλλογο εργατοϋπαλλήλων ΕΑΝ Μεσσηνίας «Ο ΑΡΧΑΓ¬ 
ΓΕΛΟΣ ΜΙΧΑΗΛ». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1988 

Ο Γενικός Γραμματέας 
ΠΕΤΡΟΣ ΜΩΡΑΛΗΣ 

Αριθ. 17311 (3) 

Κήρυξη υποχρεωτικής της από 12.3.88 ΣΣΕ μεταξύ εργαζομένων και 
επιχειρήσεων στη Ναυπηγοεπισκευαστική Ζώνη Πειραιά - Δραπε¬ 
τσώνας - Κερατσινίου, Περάματος, Σαλαμίνας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΤ ΤΠΟΤΡΓΕΙΟΤ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 6.10.88. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργάτες απασχολούν τα 3/5 
των εργαζομένων στην Ελλάδα. 

4. Την υπ’ αριθ. 96944/87 (ΦΕΚ 551 τ.Β' της 20.10.87) απόφα¬ 
ση Υπουργού Εργασίας (Μεταβίβαση αρμοδιοτήτων του Υπουργού 
Εργασίας και εξουσία υπογραφής στους Γενικό Γραμματέα κ.λπ.), απο¬ 
φασίζουμε: 

1. Κηρύσσουμε υποχρεωτική την από 12.3.88 ΣΣΕ μεταξύ εργαζο¬ 
μένων και επιχειρήσεων στην Ναυπηγοεπισκευαστική Ζώνη Πειραιά - 
Δραπετσώνας - Κερατσινίου, Περάματος, Σαλαμίνος, για όλους τους 
εργοδότες και εργαζομένους του επαγγέλματος, που αφορά αυτή. 

2. Η ισχύς της απόφασης αυτής αρχίζει από τη δημοσιέυσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1988 

Ο Γενικός Γραμματέας 
ΠΕΤΡΟΣ ΜΩΡΑΛΗΣ 

-♦- 

Αριθ. ΥΠΠΟ/ΓΝΟΣ/42962 (4) 

Συμπλήρωση και τροποποίηση απόφασης «περί επιστροφής φόρου 
στους παραγωγούς και στους επιχειρηματίες αιθουσών προβολής 
ταινιών». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπ’ όψη: 

1. Τις διατάξεις του Ν. 1558/1985 (ΦΕΚ 137/Α). 

2. Τις διατάξεις του Ν. 1597/1986 (ΦΕΚ 68/Α). 

3. Το άρθρο 60 του Ν. 1731/1987 (ΦΕΚ 161/Α). 

4. Της απόφασης ΥΠΠΟ/ΓΝΟΣ/41038/15.10.87 των Υπουρ¬ 
γών Πολιτισμού και Οικονομικών. 

5. Την αριθ. 6474/30.6.88 (ΦΕΚ 451/Β) απόφαση του Πρωθυ¬ 
πουργού και Υπουργού Οικονομικών «ανάθεση αρμοδιοτήτων στον 
Υφυπουργό Οικονομικών Η. Παπαηλία». 

6. Την ανάγκη συμπλήρωσης και τροποποίησης της ανωτέρω κοι¬ 
νής Υπουργικής Απόφασης για την ευχερέστερη και γενικότερη εφαρ¬ 
μογή της σε όλα τα θέματα που περιλαμβάνονται στο άρθρο 7 του Ν. 
1597/1986, αποφασίζουμε: 

Η αριθ. ΥΠΠΟ/ΓΝΟΣ/41038/15.10.1987 κοινή Υπουργική 
Απόφαση τροποποιείται και συμπληρώνεται ως εξής: 

Άρθρο 1. 

Συνιστάται και λειτουργεί στο Υπουργείο Πολιτισμού (ΥΠΠΟ) επι¬ 
τροπή βεβαίωσης εξόδων παραγωγής.. 

Η επιτροπή αυτή είναι αρμόδια για τη βεβαίωση των εξόδων παρα¬ 
γωγής ελληνικής ταινίας μεγάλου ή μικρού μήκους και αποτελείται 
από έξη (6) μέλη ως εξής: 

α. τον προϊστάμενο του τμήματος κινηματογράφου του ΥΠΠΟ. 

β. ένα (1) υπάλληλο του ΥΠΠΟ. 

γ. ένα (1) σκηνοθέτη κινηματογράφου. 

δ. ένα (1) παραγωγό κινηματογραφικών ταινιών. 

ε. ένα (1) διευθυντή παραγωγής. 

στ. ένα (1) εκπρόσωπο του διοικητικού συμβουλίου του ελληνικού 
κέντρου κινηματογράφου. 

Τα μέλη της Επιτροπής με στοιχεία β έως και ε με τους αναπληρω¬ 
τές τους προτείνουμε από τα αντίστοιχα συνδικαλιστικά τους όργανα το 
δε με στοιχείο στ από το αντίστοιχο Δ.Σ. ορίζονται με απόφαση του 
Υπουργού Πολιτισμού το μήνα Ιανουάριο με εξαίρεση την πρώτη συ¬ 
γκρότηση. 


Η θητεία της επιτροπής είναι διετής εκτός από την πρώτη της οποία 
η θητεία λήγει στις 31.12.1988. 

Πρόεδρος της επιτροπής είναι ο Προϊστάμενος του τμήματος κινη¬ 
ματογράφου του ΥΠΠΟ. Τον πρόεδρο της επιτροπής όταν απουσιάζει ή 
κωλύεται, αναπληρώνει ό νόμιμος αναπληρωτής του. 

Η επιτροπή συνεδριάζει μετά από πρόσκληση του προέδρου ή του 
αναπληρωτή του και βρίσκεται σε απαρτία όταν παρίστανται τέσσερα 
(4) τουλάχιστον μέλη της. Οι αποφάσεις της λαμβάνονται με απόλυτη 
πλειοψηφία των παρόντων μελών. 

Σε περίπτωση ισοψηφίας επικρατεί η γνώμη υπέρ της οποίας ψήφισε 
ο πρόεδρος ή ο αναπληρωτής του. 

Χρέη γραμματέα της επιτροπής, εκτελεί υπάλληλος του τμήματος 
κινηματογράφου του ΥΠΠΟ. Η αμοιβή των μελών και του γραμματέα 
της επιτροπής καθορίζονται σύμφωνα με την κείμενη νομοθεσία. 

Άρθρο 2. 

- Ο Προσδιορισμός του εκάστοτε ύψους του εσόδου, που ειαπράττεται 
από τον ειδικό φόρο και διατίθενται ολόκληρο για τον κινηματογράφο, 
σύμφωνα με το άρθρο 60 του Ν. 1731/1987, κατά τη διάρκεια 
εκτέλεσης του προϋπολογισμού, θα πραγματοποιείται από την 6η Διεύ¬ 
θυνση Λογ/σμών Δημοσίου του Γ.Λ.Κ., ανά τρίμηνο, βάσει των επισή¬ 
μων στοιχείων που διαθέτει. 

Άρθρο 3. 

Βεβαίωση εξόδων παραγωγής 

Μετά την ολοκλήρωησ της παραγωγής κινηματογραφικής ταινίας 
μεγάλου ή μικρού μήκους, ο παραγωγός υποβάλλει στο Υπουργείο 
Πολιτισμού αίτηση για τη βεβαίωση των εξόδων παραγωγής της 
ταινίας. Στην αίτηση ο παραγωγός προσδιορίζει τον τίτλο της .ταινίας, 

, το είδος της και το συνολικό της κόστος. Η αίτηση αυτή επιτρέπεται να 
συμπεριλαμβάνεται στην αίτηση του παραγωγού για την επιστροφή του 
φόρου. 

1. Η αίτηση πρέπει να συνοδεύεται υποχρεωτικά από: 

α) ενυπόγραφη κατάσταση στην οποία θα περιέχονται αναλυτικά και 
εξειδικευμένα κατά την κατηγορία τα έξοδα παραγωγής. 

β) υπεύθυνη δήλωση του παραγωγού, ότι τα αναγραφόμενα στην 
κατάσταση έξοδα είναι ειλικρινή, ότι έχουν εκδοθεί τα απαιτούμενα 
κατά το νόμο αποδεικτικά στοιχεία και ότι είναι καταχωρημένα στα 
επίσημα βιβλία της επιχείρησης του παραγωγού. 

γ) Κάθε επίσημο στιχείο από το οποίο ν’ αποδεικνύονται ότι συντρέ¬ 
χουν οι προϋποθέσεις των παρ. 1 και 2 του άρθρου 6 του Ν. 1597/86. 

2. Η κατάσταση των εξόδων παραγωγής περιλαμβάνει τις εξής 
ειδικότερες κατηγορίες, κατά κωδικό αριθμό. 

Α1. συγγραφικά δικαιώματα 

Α2. αμοιβή σεναριογράφου 

Α3. αμοιβή σκηνοθέτη 

Α4. αμοιβές ηθοποιών - κομπάρσων 

Α5. αμοιβές τεχνικών 

Ά6. αμοιβές συμβούλων 

Α7. αμοιβή συνθέτη μουσικής και εκτελεστών μουσικής 
Α8. έξοδα πρώτων υλών (ΝΕΟΑΤΙ\Έ — ΤΑΡΕ — ΡΕΚΓΟΚΕ — 
ΤΟΝΕ - ΓΙΓΜ) 

Α9. δαπάνη χρήσης μηχανημάτων (μηχανήματα λήψης ήχου και 
εικόνας, κίνηση - γερανός, τραβελινγκ κ.λπ). 

Α10. έξοδα κίνησης προσωπικού και μηχανημάτων (μεταφορικά 
μέσα, διαμονή, διατροφή κ.λπ.). 

Α11. έξοδα τεχνικής επεξεργασίας (εμφάνιση αρνητικού - θετικού 
εικόνας και ήχου, εγγραφές - μεταγραφές ήχου, μείξη ηχητικού μέ¬ 
ρους, τρυκ εικόνας, τίτλοι, υποτιτλισμός, μεταφορά - ντουμπλάζ - σε 
ξένη γλώσσα ή από ξένη γλώσσα στην ελληνική). 

Α12. έξοδα μοντάζ (αμοιβές προσωπικού, δαπάνες μηχανημά¬ 
των) 

Α13. έξοδα παραγωγής πρώτης κόπιας 

Β1. αμοιβή παραγωγού και λειτουργικά έξοδα γραφείου παραγω¬ 
γής (μισθώματα, αμοιβές προσωπικού, συνήθεις δαπάνες λειτουργίας 
κ.λπ). 

Β2. διάφορα λοιπά έξοδα 

3. Όλα τα αναφερόμενα στην κατάσταση έξοδα πρέπει να αποδει- 
κνύονται με τα προβλεπόμενα κατά περίπτωση από τη φορολογική 
νομοθεσία στοιχεία, με τις εξής ειδικές διευκρινίσεις: 

α) όταν ο παραγωγός χρησιμοποίησε μηχανήματα που αποδεδειγμέ¬ 
να ανήκουν σ’ αυτόν, η. αξία χρήσης υπολογίζεται με βάση τις συνήθεις 
τιμές μίσθωσης. 

β) όταν ο παραγωγός ασκεί ατομική επιχείρηση και έχει συμμετοχή 

στην ταινία ως συγγραφέας σεναρίου, σκηνοθέτης κ.λπ., δικαιούται να 
περιλάβει στην κατάσταση ως αμοιβή του για τις υπηρεσίες αυτές, ποσό 
ίσο με ;το καταβαλλόμενο συνήθως στις περιπτώσεις αυτές. 

Το ποσό αυτό δε μπορεί να είναι μεγαλύτερο: 

(1) προκειμένου γιά αμοιβή του παραγωγού, για τη σκηνοθεσία: 

- του 9%.του κόστους (κωδικοί Α1, Α2, Α4- Α13, Β2. Ο κωδικός 
Α2 δε συμπεριλαμβάνεται αν ο παραγωγός είναι συγγραφέας του σενα¬ 
ρίου). 

(2) προκειμένου για αμοιβή του παραγωγού για τη συγγραφή του σε¬ 
ναρίου: 

- του 3% του κόστους (κωδικοί Α3 - Α13, Β2. Ο κωδικός Α3 δε 
συμπεριλαμβάνεται αν ο παραγωγός είναι σκηνοθέτης της ταινίας). 

γ)-η αμοιβή παραγωγού και τα λειτουργικά έξοδα παραγωγής 
καθορίζονται σε ποσοστό 8% επί του συνολικού κόστους (κωδικοί Αΐ - 
Α13, Β2) 

δ) στον κωδικό Β2 ο παραγωγός δικαιούται να περιλάβει δαπάνες 
μη αποδεικνυόμενες από επίσημα δικαιολογητικά, σε ποσοστό επί του 
συνολικού κόστους το οποίο δε μπορεί να υπερβαίνει το 6% (κωδικοί 
Α4-Λ13).. ~ 

Τα παραπάνω ποσά και ποσοστά μπορούν να αναπροσαρμόζονται με 
απόφαση των Υπουργών Πολιτισμού και των Οικονομικών. 

4. Η αίτηση με τα απαιτούμενα δικαιολογητικά διαβιβάζεται στην 
επιτροπή, η οποία ελέγχει και βεβαιώνει τα έξοδα παραγωγής στο 
συντομότερο δυνατό χρόνο και όχι αργότερα από τρεις μήνες από την 
υποβολή της αίτησης. 

Ο παραγωγός έχει το δικαίωμα να εμφανιστεί στην επιτροπή και να 
επεξηγησει συνοπτικά τις δαπάνες της ταινίας, έχει επίσης την υποχρέ¬ 
ωση να προσέλθει στην επιτροπή ή σε εξουσιοδοτημένο απ’ αυτήν μέλος 
της, αν κληθεί, για την παροχή διευκρινίσεων και την υποβολή συμπλη¬ 
ρωματικών στοιχείων. Οφείλει επίσης να χορηγεί στην επιτροπή αντί¬ 
γραφα των αποδεικτικών των δαπανών στοιχείων, αν ζητηθούν, ως και 
να επιδεικνύει συγκεκριμένα αποσπάσματα των επισήμων βιβλίων του, 
για τον έλεγχο της καταχώρησης των δαπανών. 

Άρθρο 4. 

Επιστροφή φόρου 

, 1. Μέσα στο πρώτο εξάμηνο κάθε ημερολογιακού έτους εκτός από 
την πρώτη εφαρμογή ο παραγωγός υποβάλλει στο Υπουργείο Πολιτι¬ 
σμού αίτηση για την επιστροφή του φόρου που εισπράχθηκε κατά την 
προβολή της ταινίας του τον προηγούμενο χρόνο, σύμφωνα με το άρθρο 
7 του Ν. 1597/86. 

Στην αίτηση αναφέρεται ο τίτλος και το είδος της ταινίας, ως και το 
σύνολο του φόρου που εισπράχθηκε κατά την προβολή της ταινίας κατά 
το αμέσως προηγούμενο έτος. 

Με την αίτηση υποβάλλονται υποχρεωτικά: 

α) αναλυτική κατάσταση που περιέχει εξειδικευμένα κατά κατηγο¬ 
ρίες και χρονολογικά τα έσοδα από την εκμετάλλευση της ταινίας . 
Στην κατάσταση αυτή επισυνάπτονται τα απαιτούμενα από την κείμενη 
νομοθεσία επίσημα αποδεικτικά στοιχεία κάθε μορφή εσόδου σε πρωτό¬ 
τυπα ή θεωρημένα αντίγραφα. 

Ως έσοδα της ταινίας, για τον υπολογισμό του επιστρεπτέου φόρου 
και μόνο, θεωρούνται όλα τα εκκαθαρισμένα έσοδα του παραγωγού, 
μετά την αφαίρεση των δαπανών εκμετάλλευσης που αναλογούν στο· 
ποσοστό συμμετοχής του στην παραγωγή της ταινίας, από την προβο¬ 
λή της σε κινηματογραφικές αίθουσες στην Ελλάδα, τα έσοδα από τη 
διάθεση της ταινίας για προβολή σε βίντεο και τα έσοδα από τη διάθεση 
της ταινίας για τηλεοπτική προβολή στην Ελλάδα. 

β) κατάσταση που περιέχει αναλυτικά τον εισπραχθέντα, κατά την 
προβολή της ταινίας φόρο. 

Ως φόρο που εισπράχθηκε και συνεπώς είναι επιστρεπτέος, σύμφωνα 
με τις διατάξεις του Ν. 1597/86 και της απόφασης αυτής, θεωρείται ο 
φόρος που πραγματικά εισπράχθηκε με βάση τον αριθμό και την τιμή 
των εισιτηρίων που πραγματοποίησε η ταινία στις αίθουσες προβολής 
της χώρας. 

Τα ποσά που περιέχονται στην κατάσταση αυτή αποδεικνύονται από 
την υποβολή βεβαίωσης Οικονομικής Εφορίας ή από τα θεωρημένα 
έντυπα διακίνησης εισητηρίων των κινηματογραφικών αιθουσών, τα 
οποία υποχρεούνται να παραδίδουν οι επιχειρηματίες αιθουσών προβο¬ 
λής στον παραγωγό ή στο αρμόδιο γραφείο διανομής - εκμετάλευσης, 
ακόμη και στις περιπτώσεις εκείνες που τα δικαιώματα για την προβο¬ 
λή της ταινίας δεν υπολογίζονται σε ποσοστό επί των εισπράξεων, αλλά 
με ορισμένη (ΕΙΧ) τιμή, κατ’ αποκοπή, ανεξαρτήτως αριθμού εισιτηρί¬ 
ων. Εάν είναι ανέφικτη η έκδοση των ανωτέρω αποδεικτικών στοιχείων 
θα πρέπει να υποβληθεί ένα απλό έντυπο διακίνησης εισιτηρίων από 


κάθε κινηματογραφική αίθουσα που πρόβαλε την ταινία στο οποίο θα 
αναγράφεται ο αριθμός εισητηρίων κατά τιμή εισιτηρίου, συνοδευόμενο 
και από αντίγραφο του τιμολογίου που εκδίδει το αρμόδιο γραφείο 
διανομής ταινιών για τη χορήγηση της ταινίας στην κινηματογραφική 
αίθουσα, στο οποίο θα περιέχεται επίσης ο αριθμός εισιτηρίων κατά 
τιμή εισιτηρίου. 

γ) Υπεύθυνη δήλωση του παραγωγού που βεβαιώνει: 

γΐ) Την ειλικρίνεια των περιεχομένων στοιχείων και τη μη ύπαρξη 
άλλων εσόδων πέραν αυτών που αναφέρονται στην υποβαλλόμενη ανα¬ 
λυτική κατάσταση του εδαφίου α της παραγράφου αυτής, και 

γ2. Την πιστότητα των παραπάνω υποβαλλομένων αντιγράφων των 
τιμολογίων των επιχειρήσεων διανομής ταινιών. 

2. Οι υπηρεσίες του ΥΠΠΟ ελέγχουν την ακρίβεια της αίτησης και 
των δικαιολογητικών και προβαίνουν στον προσδιορισμό του επιστρε- 
πτέου φόρου σε βάρος της σχετικής πίστωσής του τακτικού προϋπολο¬ 
γισμού το ύψος της οποίας·προσδιορίζεται σύμφωνα με την παρ. 2 του 
άρθρου 7 του Ν. 1597/86 τα προβλεπόμενα στην παραγ. 3 του ίδιου 
άρθρου και τις διευκρινίσεις της απόφασης αυτής. 

3. Το ποσό του εισπραχθέντος φόρου επιστρέφεται στον ιδιώτη παρα¬ 
γωγό ή συμπαραγωγό της ταινίας έως ότου το ποσό αυτό συν το ποσό 
των εσόδων του, όπως αυτά καθορίζονται στην σχετική παράγραφο, 
καλύψουν το ποσοστό συμμετοχής του στο βεβαιωμένο κόστος της 
ταινίας, (παρ. 3 αριθμ. 7 του Ν. 1597/86). Φόρος δεν επιστρέφεται σε 
παραγωγό ή συμπαραγωγό δημόσιο φορέα ή σε φορέα που ελέγχεται 
από το δημόσιο. 

Άρθρο 5. 

Επιχειρήσεις αιθουσών προβολής ταινιών. 

1. Η επιστροφή του ποσοστού του φόρου στους επιχειρηματίες αιθου¬ 
σών προβολής ταινιών γίνεται από το ΥΠΠΟ, σύμφωνα με τις διατά¬ 
ξεις της απόφασης αυτής και τις διατάξεις των παραγράφων 4 έως 7 
και 9 του άρθρου 7 του Ν. 1597/86 όπως ισχύει, ύστερα από σχετική 
αίτηση του επιχειρηματία. Η αίτηση υποβάλλεται μέσα στο πρώτο 
εξάμηνο κάθε ημερολογιακού έτους, για την επιστροφή του φόρου του 
αμέσως προηγούμενου έτους, εκτός από την πρώτη εφαρμογή. 

Με την αίτηση υποβάλλονται υποχρεωτικά: 

α) Βεβαίωση της αρμόδιας Οικονομικής Εφορίας από την οποία 
προκύπτει ο αριθμός των εισιτηρίων που πραγματοποίησε η αίθουσα 
συνολικά και κατά κατηγορία τιμής εισιτηρίου, καθώς και το ποσό του 
φόρου που εισπράχθηκε συνολικά και κατά κατηγορία εισιτηρίων. 

β) Αντίγραφο του θεωρημένου εντύπου διακίνησης εισιτηρίων της 
αίθουσας, από το οποίο πρέπει να προκύπτουν οι τίτλοι των ταινιών που 
προβλήθηκαν, η εθνικότητά τους, το γραφείο εκμετάλλευσης κάθε 
ταινίας, ο χρόνος της προβολής τους και ο αριθμός των εισιτηρίων που 
πραγματοποιήθηκαν. Εάν δεν έχει εκδοθεί θεωρημένο το ανωτέρω 
αποδεικτικό στοιχείο θα πρέπει να προσκομισθούν φωτοαντίγραφα των 
τιμολογίων που εκδίδουν τα αρμόδια γραφεία διανομής ταινιών για 
όλες τις ταινίες που προβλήθηκαν κατά τη διάρκεια λειτουργείας του 
κινηματογράφου. Στα τιμολόγια πρέπει ν’αναγράφονται οι τίτλοι των 
ταινιών που προβλήθηκαν, η εθνικότητά τους και ο χρόνος προβολής 
τους. 

Από τα έγγραφα αυτά διαπιστώνεται η συνδρομή των προϋποθέσεων 
της παρ. 5 του άρθρου 7 του Ν. 1597/86. 

γ) Υπεύθυνη δήλωση του άρθρου 8 του Ν.1599/86 ή του 
Ν.Δ.105/69 στην οποία ο επιχειρηματίας αίθουσας προβολής ταινιών 
βεβαιώνει. 

γΐ. την πιστότητα των υποβαλλομένων φωτοαντιγράφων των τιμο¬ 
λογίων των επιχειρήσεων διανομής ταινιών και ότι δεν έχουν εκδοθεί 
γι’ αυτά αντίστοιχα πιστωτικά, 

γ2. ότι οι ταινίες που αναφέρονται στα φωτοαντίγραφα των τιμολο¬ 
γίων εκάλυψαν απόλυτα το πρόγραμμα της αίθουσας καθ’ όλη τη 
διάρκεια της λειτουργίας της, 

γ3. ότι η αίθουσα έχει συμπληρώσει κατά την προβολή ελληνικών 
ταινιών στη χειμερινή περίοδο, πλήρες δίωρο πρόγραμμα με ταινία 
μεγάλου μήκους, ή όταν αυτή δεν καλύπτει το δίωρο με ελληνική ταινία 
μικρού μήκους. 

2. Ειδικά για την επιστροφή του φόρου που εισπράχθηκε από την 
έναρξη ισχύος του Ν. 1597/86 μέχρι το τέλος του 1986, δεδομένου ότι 
το χρονικό αυτό διάστημα περιλαμβάνει τη μισή χειμερινή περίοδο, η 
προϋπόθεση του εδ. β της παρ. 5 του άρθρου 7 του ίδιου νόμου, ως 
προς τη χειμερινή περίοδο, καλύπτεται και αν ακόμη η αίθουσα έχει 
προβάλλει ελληνικές ταινίες κατά την χειμερινή περίοδο του τέλους του 
1986, επί τρεις εβδομάδες. 

3. Οι υπηρεσίες του ΥΠΠΟ ελέγχουν την ακρίβεια της αίτησης και 

των δικαιολογητικών και προβαίνουν στον προσδιορισμό του επιστρε- 
πτέου φόρου σε βάρος της σχετικής πίστωσης της παρ. 2 του άρθρου 7 
του παραπάνω νόμου, σύμφωνα με τα προβλεπόμενα στην παρ. 4 του 
ίδιου άρθρου. 


Άρθρο 6. 

Η εκκαθάριση και ενταλ'ματοποίηση των δαπανών που βαρύνουν τον 
Κ.Α.Ε. 21/100/3236 «Απόδοση του ειδικού φόρου για την ανάπτυξη 
της κινηματογραφικής τέχνης (άρθρο 60 του Ν.1731/87) και άρθρο 7 
του Ν. 1597/86)» θα ενεργείται από την Υ.Ε.Ε. στο ΥΠΠΟ με τα 
παρακάτω δικαιολογητικά: 

α. Για την καταβολή στο παραγωγό ελληνικής ταινίας του φόρου 
που εισπράχθηκε από την προβολή αυτής κατά τον προηγούμενο χρόνο 
απαιτούνται: 

αΐ. αντίγραφο απόφασης ανάληψης δαπάνης. 

α2. βεβαίωση του ΤΠΠΟ περί των εξόδων παραγωγής της ταινίας. 

α3. ειδική Υπουργική απόφαση στην οποία αναγράφεται ο τίτλος της 
ταινίας, ο δικαιούχος, το ύψος των εξόδων παραγωγής της ταινίας, το 
ύψος του εισπραχθέντος φόρου, το ποσό του επιστρεπτέου φόρου και το 
ταμείο πληρωμής. 

α4. το πρωτότυπο της φορολογικής βεβαίωσης όπου αναγράφεται 
αναλυτικά ο παρακρατηθείς φόρος ή θεωρημένο έντυπο διακίνησης 
εισιτηρίων των κινηματογραφικών αιθουσών που προβάλανε τη ταινία. 

Εάν είναι ανέφικτη η έκδοση των παραπάνω δικαιολογητικών θα 
πρέπει να προσκομισθούν ένα απλό έντυπο διακίνησης εισιτηρίων για 
κάθε κινηματογραφική αίθουσα που πρόβαλε την ταινία, στο οποίο θα 
αναγράφεται ο αριθμός εισιτηρίων κατά τιμή εισιτηρίου, συνοδευόμενο 
και από αντίγραφο του τιμολογίου που εκδίδει το αρμόδιο γραφείο 
διανομής ταινιών για τη χορήγηση της ταινίας στην κινηματογραφική 
αίθουσα στο οποίο θα περιέχεται επίσης ο αριθμός εισιτηρίων κατά τιμή 
εισιτηρίου. Με βάση τις διατάξεις του άρθρου 60 του Ν.1731/87 και 
των κοινών Υπουργικών αποφάσεων 12353/30.12.87 και Τ.1184/ 
143 ΠΟΑ. 148/2.5.88, συσχετίζοντας και τα δύο ανωτέρω δικαιολο- 
γητικά υπολογίζεται ο εισπραχθείς φόρος. 
α5. κατάσταση δαπάνης. 

β. Για την καταβολή στους επιχειρηματίες αιθουσών προβολής ται¬ 
νιών του φόρου που εισπράχθηκε κατά τον προηγούμενο χρόνο απαι¬ 
τούνται: 

βΐ. αντίγραφο απόφασης, ανάληψης δαπάνης, 

β2. ειδική Υπουργική απόφαση στην οποία προσδιορίζεται ο δικαιού¬ 
χος, το επιστρεπτέο ποσό φόρου και το Ταμείο Πληρωμής, 

β3. το πρωτότυπο της φορολογικής βεβαίωσης όπου αναγράφεται 
αναλυτικά ο παρακρατηθείς φόρος, 
β4. κατάσταση δαπάνης, 

γ. Για την απόδοση του ανάλογου ποσού στο Ελληνικό Κέντρο 
Κινηματογράφου και στο Ταμείο Αρωγής Κινηματογραφιστών (μόλις 
συσταθεί) απαιτούνται: 

γΐ. απόφαση ανάληψης δαπάνης, 

γ2. ειδική υπουργική απόφαση απόδοσης του ανάλογου ποσού, 
γ3. κατάσταση δαπάνης, 

δ. Για τις δαπάνες που πραγματοποοιούνται από το ΥΠΠΟ για την 
ανάπτυξη της Κινηματογραφικής Τέχνης, την ενίσχυση της Ελληνικής 
κινηματογραφίας καθώς και για τη μελέτη, και την άσκηση της πολιτι¬ 
στικής πολιτικής στον τομέα του Κινηματογράφου, υποβάλλονται τα 
κατά περίπτωση προβλεπόμενα από τις γενικές και ειδικές διατάξεις 
παραστατικά στοιχεία. 


Αριθ. 70014/2075/β (5) 

Προσωπικό για κάλυψη απροβλέπτων και επειγουσών αναγκών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 


Έχοντας υπόψη: 

1. Τις διατάξεις του άρθρου 5 του Ν. 993/79 όπως τροποποιήθη¬ 
καν και συμπληρώθηκαν με τις διατάξεις του άρθρου 9 του Ν. 1476/ 
84 και το άρθρο 14 του Ν. 1735/87 για πρόσληψη προσωπικού Ι.Δ. 
για κάλυψη απροβλέπτων και επειγουσών αναγκών. 

2. Την άμεση ανάγκη περιορισμού των αυθαιρέτων κτισμάτων κυρί¬ 
ως στο Νομό Αττικής, και την ανάγκη επιτάχυνσης των προγραμμά¬ 
των ΕΠΑ με τις γνωστές συνέπειές τους στην ποιότητα ζωής των κα¬ 
τοίκων. 

3. Την επιτακτική ανάγκη αποκατάστασης των ζημιών που δη¬ 
μιούργησε ο σεισμός της Καλαμάτας. 

4. Το γεγονός ότι οι Υπηρεσίες του Υπουργείου στεγάζονται σε 
διαφορετικά κτίρια και ως εκ τούτου η καθαριότητα, η φύλαξή τους, 
όπως και των πολύτιμων οργάνων που διαθέτουν, καθίσταται προβλη¬ 
ματική με απρόβλεπτα αποτελέσματα. 

5. Η ανάγκη στελέχωσης των νέων γραφείων Κτηματολογίου για 
να μην σταματήσει η οικοδομική δραστηριότητα και οι μεταβιβάσεις 
οικοπέδων όπως και η διασφάλιση των δημοσίων εκτάσεων γενικά. 

6. Το γεγονός ότι η συνταξιοδότηση μεγάλου αριθμού εμπείρων 
υπαλλήλων δημιουργεί κενά που δεν δύναται να καλυφθούν από το 
υπάρχον προσωπικό ή με απόσπαση από άλλες υπηρεσίες. 

7. Την ανάγκη προώθησης νέων προγραμμάτων που θα προτείνη η 
επιτροπή «Πολιτικής και Προγραμμάτων Πόλεων»,. 

8. Την ανάγκη λειτουργία των εκσκαφικών μηχανημάτων που αγο¬ 
ράζονται από τις πιστώσεις του ΕΤΕΡΠΣ, αποφασίζουμε: 

Διαπιστώνουμε την ανάγκη πρόσληψης του παρακάτω προσωπικού 
για την κάλυψη των απρόβλεπτων και επειγουσών αναγκών, όπως 
αυτές αναφέρονται στο σκεπτικό της παρούσης, σύμφωνα με τις διατά¬ 
ξεις του ΚΕΦ. Β' του Ν. 993/79 όπως τροποποιήθηκαν και συμπλη¬ 
ρώθηκαν με τις διατάξεις του Ν. 1476/84 και 1735/87 ως εξής: 


Μηχανικοί διαφόρων ειδικοτήτων 4 

Απόφοιτοι ΤΕΙ διαφόρων ειδικοτήτων 10 

Διοικητικοί απόφοιτοι Λυκείου 5 

Δακτυλογράφοι , 6 

Τηλεφωνητές . 5 

Καθαρίστριες 10 

Φύλακες 10 

Εργάτες ημερομίσθιοι 10 

Χειριστές εσκαφέων 2 

Σύνολο 62 


Το παραπάνω προσωπικό θα απασχοληθεί για χρονικό διάστημα (8) 
μηνών με αντικείμενο τα αναφερόμενα στο σκεπτικό της απόφασης έρ- 
γα. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 12 Οκτωβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Μ. ΠΑΠΑΣΤΕΦΑΝΑΚΙΣ 
-♦- 

Αριθ. 24.392 (6) 

Ψήφιση Οργανισμού Εσωτερικής Υπηρεσίας του ΚΑΠΗ Δήμου Γαλα¬ 
τσίου. 


Ο ΝΟΜΑΡΧΗΣ ΑΘΗΝΩΝ 


Άρθρο 7. 

Με την απόφαση αυτή καταργείται η υπ’ αριθμ. ΥΠΠΟ/ΓΝΟΣ/ 
41038/15.10.87 απόφαση του Υπουργού Πολιτισμού και Υφυπουρ¬ 
γού Οικονομικών (ΦΕΚ 582/Β). 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 10 Οκτωβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ' ΠΟΛΙΤΙΣΜΟΥ 

Η. ΠΑΠΑΗΛΙΑΣ Α.Μ. ΜΕΡΚΟΥΡΗ 


Έχοντας υπόψη: 

1. Τις διατάξεις των άρθρων 5 και 12 του Νόμου 1188/1981 «περί 
κυρώσεως του Κώδικα περί κατατάσεως προσωπικού Οργανισμών 
Τοπικής Αυτοδιοικήσεως, σε συνδυασμό με τις όμοιες του Νόμου 
1586/1986 και του Π. Δ/τος 37α/1987. 

2. Την αριθ. 3/9/23.6.1988 γνωμοδότηση του Υπηρεσιακού Συ- 
βουλίου του άρθρου 14 του Νόμου 11586/1986 Νομαρχίας Αθηνών 
περί εγκρίσεως της αριθ. 8/1988 απόφασης του Διοικητικού Συμβου¬ 
λίου του ΚΑΠΗ Δήμου Γαλατσίου περί εγκρίσεως του Οργανισμού 
Εσωτερικής Υπηρεσίας αυτού, αποφασίζουμε: 

Εγκρίνουμε την αριθ. 8/1988 απόφαση του Διοικητικού Συμβου¬ 
λίου του ΚΑΠΗ Δήμου Γαλατσίου περί εγκρίσεως του Οργανισμού 

Εσωτερικής Υπηρεσίας αυτού ως εξής: 

Άρθρο 1. 

Ολόκληρη η υπηρεσία του ΚΑΠΗ αποτελείται από: 

1. Τη Διοικητική Υπηρεσία. 

2. Την Υγειονομική Υπηρεσία. 

Άρθρο 2. 

1. ΔΙΟΙΚΗΤΙΚΗ ΥΠΗΡΕΣΙΑ 

α) Γραφείο Διοίκησης και Προσωπικού. 

β) Γραφείο Κοινωνικής Πρόνοιας. 

2. ΥΓΕΙΟΝΟΜΙΚΗ ΥΠΗΡΕΣΙΑ 

α) Γραφείο Ιατροφαρμακευτικής περίθαλψης. 

β) Γραφείο Φυσικοθεραπείας. 

γ) Γραφείο Εργοθεραπείας. 

Άρθρο 3. 

Οι θέσεις του μόνιμου προσωπικού του ΚΑΠΗ Γαλατσίου διαρθρώ¬ 
νονται σε κλάδους και βαθμούς ως ακολούθως: 

I. ΔΙΟΙΚΗΤΙΚΟ ΠΡΟΣΩΠΙΚΟ 

Δύο (2) θέσεις Κοινωνικών Λειτουργών Κλάδου ΤΕ2 με βαθμό Γ - 
Α. 

Μία (1) θέση Διοικητικού Κλάδου ΔΕΙ με βαθμό Γ - Α. 

II. ΥΓΕΙΟΝΟΜΙΚΟ ΠΡΟΣΩΠΙΚΟ 

Μία (1) θέση Ιατρού Ειδικοτήτων κλάδου ΠΕ15 με βαθμό Γ - Α. 

Μία (1) θέση Επισκεπτριών Αδελφών Κλάδου ΤΕ6 με βαθμό Γ - Α. 

Μία (1) θέση Φυσικοθεραπευτών Κλάδου ΤΕ10 με βαθμό Γ - Α. 

Μία (1) θέση Εργοθεραπευτών Κλάδου ΤΕ18 με βαθμό Γ - Α. 

Δύο (2) θέσεις Οικογενειακών βοηθών Κλάδου ΥΕ15 με βαθμό Δ - 
Γ. 

Από τις παραπάνω θέσεις: Μία (1) Κοινωνικών Λειτουργών, Μία 
(1) Διοικητικού και Μία (1) Οικογενειακών βοηθών, όταν προσληφθεί 
αντίστοιχο προσωπικό την μισθοδοσία του θα αναλάβει ο Δήμος, επειδή 
είναι επί πλέον του προσωπικού που αναλαμβάνει τη μισθοδοσία το 
Υπουργείο Υγείας & Πρόνοιας. 

Άρθρο 4. 

Ο τρόπος πρόσληψης και τα τυπικά προσόντα του μόνιμου προσωπι¬ 
κού καθορίζονται κάθε φορά από τις ισχύουσες διατάξεις. 

Τα σχετικά με τον διορισμό, τη δοκιμαστική υπηρεσία, τα καθήκο¬ 
ντα, τον χρόνο εργασίας, τα δικαιώματα, τις άδειες, τις μεταβολές 
υπηρεσιακής κατάστασης, τις ηθικές αμοιβές, τα πειθαρχικά αδικήμα¬ 
τα κ.λπ., διέπονται από τον Ν. 1188/81 όπως εκάστοτε ισχύει. 

Οι αρμοδιότητες του προσωπικού του Κ.Α.Π.Η. είναι οι παρακάτω: 

1) Της Κοινωνικής Υπηρεσίας ο Κοινωνικός Λειργουργός του Κέ¬ 
ντρου ο οποίος έχει τις παρκάτω αρμοδιότητες 

α) Συνεργάζεται με τα μέλη·με σκοπό να συμβάλλει στην αντιμετώ¬ 
πιση τυχόν ψυχολογικών, ατομικών ή οικογενειακών προβλημάτων, 
σεβόμενος την προσωπικότητα, την αξιοπρέπεια και τα δικαιώματα του 
μέλους. 

β) Συνεργάζεται με το υπόλοιπο προσωπικό του Κέντρου και έχει την 
διοικητική ευθύνη της εύρυθμης λειτουργίας των Υπηρεσιών του Κέ¬ 
ντρου δηλαδή του Ιατρείου, Φυσικοθεραπευτηρίου και των άλλων ειδι¬ 
κοτήτων που αποσκοπούν στην καλλίτερη εξυπηρέτηση των προστάτευ- 
ομένων μελών. 

γ) Συνεργάζεται με την Διοίκηση του Κέντρου και έχει την ευθύνη 
για την οργάνωση, εκπαίδευση και αξιοποίηση των εθελοντών καθώς 
και τη Δ/κή παρακολούθηση της πρακτικής ασκήσεως των σπουδα¬ 
στών, των σχολών Κοινωνικής Εργασίας και άλλων σπουδαστών των 
παραιιατρικών επαγγελμάτων που τυχόν θα εκπαιδεύονται στο Κέντρο. 

δ) Οργανώνεισύμφωνα με το εγκεκριμένο πρόγραμμα, τις διάφορες 
εκδηλώσεις, ψυχαγικές, μορφωτικές κ.λπ. του Κέντρου στα πλαίσια 
καλής συνεργασίας με τους Δημότες ή Ιδιώτες εθελοντές, εφόσον υπάρ¬ 
χουν και με τα μέλη και γενικά αντιμετωπίζει κάθε έκτακτο θέμα που 
αφορά στη λειτουργία του Κέντρου. 

2) Του Ιατρείου προΐσταται γιατρός Παθολόγος ή άλλης ειδικότητας 
σχετικά με τις ανάγκες και τον αριθμό των μελών ο οποίος παρέχει τις 
ιατρικές του υπηρεσίες, φροντίζει για την, ύστερα από εξέτασή του, 
παραπομπή των μελών σε άλλες ειδικότητες, συνιστά διενέργεια παρα- 
κλινικών εξετάσεων και παρέχει οδηγίες για φαρμακευτική αγωγή 


επισκεπτόμενος σε έκτακτες περιπτώσεις και στο σπίτι το μέλος που 
έχει την ανάγκη του. 

3) Στο Ιατρείο του Κέντρου υπηρετεί: 

Επισκέπτρια αδελφή κατά προτίμηση, ή Νοσηλεύτρια της οποίας το 
έργο είναι το εξής: 

α) Να βοηθά τον ιατρό τις ημέρες και τις ώρες που λειτουργεί το ια¬ 
τρείο. 

β) Με το γιατρό έχει την ευθύνη για την φύλαξη και διαχείρηση του 
φαρμακευτικού ή και υγειονομικού υλικού του Κέντρου. 

γ) Επισκέπτεται με εντολή του γιατρού, τα μέλη στο σπίτι τους και 
παρέχει νοσηλευτικές φροντίδες και οδηγίες. 

δ) Επισημαίνει τις περιπτώσεις των μελών που χρειάζονται οδηγίες 
και παρέχει πληροφορίες σχετικά με θέματα ατομικής και δημόσιας 
υγείας. 

Γενικά αναλαμβάνει κάθε θέμα υγείας που αφορά τα μέλη και τις 
οικογένειές τους. 

4) Στο Φυσικοθεραπευτήριο του Κέντρου προΐσταται ο φυσιοθερα¬ 
πευτής ο οποίος ύστερα από γραπτή εντολή του γιατρού εφαρμόζει 
φυσιοθεραπευτική αγωγή στα μέλη του Κέντρου που έχουν ανάγκη 
από αυτή. 

Φυσιοθεραπευτική αγωγή μπορεί να εκτελεστεί στο σπίτι μελών σε 
έκτακτες και ειδικές ανάγκες τους που κρίνει ο γιατρός. 

5) Στο Εργοθεραπευτήριο, προΐσταται ο εργοθεραπευτής, ο οποίος 
έχει ως έργο του την αξιοποίηση και την δραστηριοποίηση του μέλους, 
για δημιουργική απασχόληση και παραγωγικό έργο με σκοπό και την 
οικονομική του ενίσχυση. Επίσης βοηθά το μέλος στην άσκηση για 
αυτοεξυπηρέτηση και στην ανάπτυξη ειδικών ενδιαφερόντων. 

Η Οικογενειακή βοηθός προσφέρει τις υπηρεσίες της κυρίως στο 
σπίτι των μελών, για τις περιπτώσεις που ζουν μόνοι τους και έχουν 
ιδιαίτερες ανάγκες βοήθειας. Η βοήθεια συνίσταται στην παροχή υπη¬ 
ρεσιών μέσα στο σπίτι όπως π.χ. ελαφρό μαγείρεμα, καθαριότητα, 
προμήθεια τροφίμων και διάφορες άλλες μικροεξυπηρετήσεις έξω από 
το σπίτι. 

Επίσης μεριμνά για την καθαριότητα και τον ευπρεπισμό όλων των 
χώρων του Κ.Α.Π.Η. 

Το Κέντρο Ανοικτής Προστασίας του Δήμου μπορεί να χρησιμοποιη¬ 
θεί σαν Κέντρο Προστασίας ασκήσεως σπουδαστών σχολών Κοινωνι¬ 
κής εργασίας και άλλων παραϊατρικών επαγγελμάτων. 

Ανάμεσα στις δραστηριότητες του Κέντρου είναι και η κινητοποίηση, 
εκπαίδευση και χρησιμοποίηση εθελοντικού προσωπικού σε όλα τα 
προγράμματα που θα προέρχονται κατά προτίμηση από το Δήμο και 
την περιοχή που λειτουργεί το Κέντρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Οκτωβρίου 1988 
Ο Νομάρχης 

ΘΕΟΔ. ΒΓΕΝΟΠΟΥΛΟΣ 

-φ- 

Αριθ. 22930 (7) 

Ψήφιση Οργανισμού Εσωτερικής Υπηρεσίας του Κ.Α.Π.Η. Δήμου 
Πεύκης Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ · 

Έχοντας υπόψη: 

1. Τις διατάξεις των Ν. 1188/81 «περί κυρώσεωςτου Κώδικα περί 
καταστάσεως προσωπικού Ο.Τ.Α. και 1586/86 «περί βαθμολογικής 
διάρθρωσης των θέσεων του Δημοσίου, Νομικών Προσώπων Δημοσίου 
Δικαίου και των Ο.Τ.Α. και άλλες διατάξεις και των Π. Δ/των 76/85 
και 37α/1987. 

2) Την 10/1988 απόφαση του Διοικητικού Συμβουλίου του Κ.Α.¬ 
Π.Η. Δήμου Πεύκης. 

3. Την σύμφωνη γνώμη του Δημοτικού Συμβουλίου Πεύκης που 
διατυπώθηκε στην 94/1988 απόφασή του. 

4. Την σύμφωνη γνωμοδότηση του Υπηρεσιακού συμβουλίου του 
άρθρου 14 παρ. 9 του Ν. 1586/86 που διατυπώθηκε στο 
5/30.8.1988 (θέμα 14ο). 

5. Τα στοιχεία του οικείου φακέλου, αποφασίζουμε: 

Εγκρίνουμε την 10/1988 απόφαση του Διοικητικού Συμβουλίου 

του Κ.Α.Π.Η. Δήμου Πεύκης που αφορά στην ψήφιση Οργανισμού 
Εσωτερικής Υπηρεσίας ο οποίος έχει ως εξής: 

Άρθρο 1. Δύο (2) θέσεις Κλάδου ΥΕ15 οικογενειακών βοηθών. 


ΟΡΓΑΝΩΣΗ ΥΠΗΡΕΣΙΩΝ 

Η όλη υπηρεσία του Κ.Α.Π.Η. Δήμου Πεύκης, οργανώνεται σε 
αυτοτελές γραφείο που περιλαμβάνει: 
α) Τμήμα οικονομικής υπηρεσίας και 
β) Τμήμα Υγειονομικής υπηρεσίας. 

Άρθρο 2. 

ΘΕΣΕΙΣ ΠΡΟΣΩΠΙΚΟΥ 

Ά ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 

Μία (1) θέση Κλάδου ΤΕ2 Κοινωνικών Λειτουργών. 

Μία (1) θέση Κλάδου ΤΕ10 Φυσιοθεραπευτών. 

Μία (1) θέση Κλάδου ΤΕ15 Εργοθεραπευτών. 

Μία (1) θέση Κλάδου ΤΕ6 Επισκέπτριας αδελφής & αδελφής νοσο¬ 
κόμου ανωτέρας σχολής. 

• Μία (1) θέση Κλάδου ΥΕΙ5 Οικογενειακών βοηθών. 

Β’ ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 
(Ν. 1476/84 Κ.Υ.Α. 31.12.1986 και Ν. 1735/1987). 

Μία (1) θέση Κλάδου ΤΕ2 Κοιν. Λειτουργών. 

Μία (1) θέση Κλάδου ΤΕ10 Φυσιοθεραπευτών. 

Μία (1) θέση Κλάδου ΤΕ6 επισκεπτριών Αδελφών. 


Οι θέσει με τα στοιχεία Α θα καλυφθούν μόνο εφ’ όσο κενωθούν οι 
προσωρινές θέσεις. 

Άρθρο 3. 

Προσόντα διορισμού σ’ όλους τούς Κλάδους που αναφέρονται ανωτέ¬ 
ρω ορίζονται τα προβλεπόμενα στο Π.Δ. 37α/87 για κάθε Κλάδο 
καθώς και στις ισχύουσες εκάστοτε διατάξεις. 

Άρθρο 4. 

Του αυτοτελούς γραφείου προΐσταται υπάλληλος του Κλάδου ΤΕ2 & 
ΤΕ10. 

Άρθρο 5. 

Τα αντικείμενα και οι αρμοδιότητες έχουν όπως λεπτομερώς αναφέ- 
ρονται στην αριθ. 10/88 απόφαση του Διοικ. Συμβουλίου του Κ.Α.¬ 
Π.Η. Δήμου Πεύκης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 26 Σεπτεμβρίου 1988 

Ο Νομάρχης 
Η. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






